**ՀԱՇՎԵՏՎՈՒԹՅՈՒՆ**

**Արդարադատության նախարարի տեղակալ Կարեն Կարապետյանի՝**

 **Իտալիայի Հանրապետություն (Վենետիկ) գործուղման արդյունքների վերաբերյալ**

**Գործուղված պաշտոնատար անձ.** Կարեն Կարապետյան:

**Գործուղված անձանց զբաղեցրած պաշտոնը.** Արդարադատության նախարարի տեղակալ:

**Գործուղման վայրը և ժամկետները.** Իտալիայի Հանրապետություն (Վենետիկ), 2024թ. հոկտեմբերի 11-ից 14-ը:

**Հրավիրող կողմը`** Եվրոպայի խորհրդի «Ժողովրդավարություն՝ իրավունքի միջոցով» հանձնաժողովի (Վենետիկի հանձնաժողով)

**Գործուղման նպատակը.** Մասնակցություն Վենետիկի հանձնաժողովի 140-րդ լիագումար նիստին:

 **Քննարկված թեմաները.** Քրեական և Քրեական դատավարության օրենսգրքերում, «Զանգվածային լրատվության մասին» օրենքում, ինչպես նաև «Դատական օրենսգիրք» սահամանադրական օրենքում փոփոխություններ և լրացումներ նախատեսող փաթեթների վերաբերյալ Վենետիկի հանձնաժողովի և Եվրոպայի խորհրդի Մարդու իրավունքների և իրավունքի գերակայության գլխավոր տնօրինության (DGI) համատեղ կարծիքների քննարկում:

**Հանդիպումները, ելույթները, բարձրացված կամ քննարկված հարցերը.**

Արդարադատության նախարարի տեղակալ Կարեն Կարապետյանը Վենետիկի հանձնաժողովի 140-րդ լիագումար նիստին (այսուհետ՝ նաև Լիագումար նիստ) մասնակցելու նպատակով 2024թ. հոկտեմբերի 11-ից 14-ը գտնվել է Իտալիայի Հանրապետությունում (Վենետիկ):

Լիագումար նիստի ընթացքում քննարկվել են Քրեական և Քրեական դատավարության օրենսգրքերում, «Զանգվածային լրատվության մասին» օրենքում, ինչպես նաև «Դատական օրենսգիրք» սահամանադրական օրենքում փոփոխություններ և լրացումներ նախատեսող փաթեթների վերաբերյալ Վենետիկի հանձնաժողովի և Եվրոպայի խորհրդի Մարդու իրավունքների և իրավունքի գերակայության գլխավոր տնօրինության (DGI) համատեղ կարծիքները:

Վենետիկի հանձնաժողովի 140-րդ լիագումար նիստի ընթացքում Արդարադատության նախարարի տեղակալ Կարեն Կարապետյանը հանդես է եկել ելույթով: Իր ելույթում Արդարադատության նախարարի տեղակալը անդրադարձել է վերը նշված օրենսդրական փոփոխությունների՝ ՀՀ կողմից ընդունման անհրաժեշտությանը, ինչպես նաև ներկայացրել Վենետիկի հանձնաժողովի և Եվրոպայի խորհրդի Մարդու իրավունքների և իրավունքի գերակայության գլխավոր տնօրինության (DGI) համատեղ կարծիքների վերաբերյալ ՀՀ դիրքորոշումը:

Լիագումար նիստի ավարտին հաստատվել են վերոնշյալ օրենսդրական փոփոխությունների և լրացումների վերաբերյալ Վենետիկի հանձնաժողովի և Եվրոպայի խորհրդի Մարդու իրավունքների և իրավունքի գերակայության գլխավոր տնօրինության (DGI) համատեղ կարծիքները և հրապարակվել են Վենետիկի հանձնաժողովի կայքում[[1]](#footnote-1):

**Արդարադատության նախարարի տեղակալ՝**

**Կարեն Կարապետյան**

**15.10.2024թ.**

1. https://www.venice.coe.int/webforms/documents/?country=42&year=all [↑](#footnote-ref-1)